《【仙吕】赏花时_香径泥融燕》
元代·阚志学

香径泥融燕语喧，彩槛风微蝶影翩。飞絮擘香绵，娇莺时啭，惊影绿窗眠。
【煞尾】惜花愁，伤春怨，萦系杀多情少年。何处狂游袅玉鞭，谩教人暗卜金钱。空写遍翠涛笺，鱼雁难传。似这般白日黄昏怎过遣？青鸾信远。紫箫声转，画楼中闲杀月明天。

作者简介：阚志学 ，生卒年、生平不详。元代散曲作家。时有盍志学学士，不知是否同为一人。